Vischnanca da ……….

**REGLAMENT**

per charrar cun vehichels a motor sin las vias d'alp, sin las vias champestras e sin las vias da guaud da la vischnanca

Sa basond sin l'art. 3 LTV, sin ils art. 7 ed 8 LItLTV, sin l'art. 15 LG, sin l'art. 13 OG, sin l'art. 34 LCG e sin ils art. 26 fin 28 OCG concludì da la radunanza communala (resp. dal cussegl communal u da la suprastanza communala) ils .....

**I. Vias d'alp, vias champestras, vias da pastgiras e.u.v.**

**Art. 1 Scumond da traffic, restricziuns da traffic ed ordinaziuns**

Sin las vias communalas qua sutvart valan las suandantas restricziuns da traffic:

1. Scumond general da traffic ...

2. p.ex. Scumond general da parcar ...

3. p.ex. Scumond da fermar ....

e.u.v.

**II. Vias da guaud**

**Art. 2 Vias da guaud senza scumond da traffic**

Las suandantas vias da guaud han la funcziun da vias communalas ed èn avertas per il traffic motorisà:

via ..., via ..., ...

I valan las suandantas restricziuns:

- pais maximal: ... tonnas per la via ...

- ladezza maximala: ... meters per la via ...

**Art. 3 Scumond da traffic cun permissiun excepziunala**

Las suandantas vias da guaud servan ultra a la selvicultura ed a l'agricultura er anc ad auters intents. I vala in scumond da traffic per vehichels a motor cun excepziuns tenor ils art. 5 e 6 da quest reglament:

via ..., via ..., ...

Ultra da quai valan las suandantas restricziuns:

- pais maximal: ... tonnas per la via ...

- ladezza maximala: ... meters per la via ...

**Art. 4 Scumond da traffic per vehichels a motor**

Tut las ulteriuras vias da guaud servan exclusivamain a la selvicultura. Sin ellas dastgi vegnir charrà cun vehichels a motor mo per ils intents che la Lescha federala davart il guaud, la Lescha chantunala davart il guaud e quest reglament prevesan.

**III. Charrar cun u senza permissiun**

**Art. 5 Excepziuns per charrar senza permissiun**

Exceptads dal scumond da traffic, da las restricziuns da traffic sco er da l'obligaziun da dumandar ina permissiun èn:

a) viadis en il servetsch da la Confederaziun (art. 3 al. 3 LTV);

b) tut ils viadis da lavur da la polizia, da las organisaziuns da salvament, dals pumpiers, da la dustanza d'ieli, dal servetsch per il mantegniment da vias, dals organs da la surveglianza da chatscha e da pestga, dal servetsch forestal e dals organs giudizials (art. 5 LItLTV en cumbinaziun cun l'art. 10 al. 1 ORtLItLTV);

c) viadis da vehichels a motor da tut gener che vegnan duvrads dal chantun u da las vischnancas per gidar a dumagnar in eveniment (art. 5 LItLTV en cumbinaziun cun l'art. 10 al. 2 ORtLItLTV);

d) viadis per exercizis militars (art. 13 al. 1 lit. c OG);

e) viadis per intents da salvament e da deliberaziun (art. 13 al. 1 lit. a OG);

f) viadis da controlla da la polizia (art. 13 al. 1 lit. b OG);

g) viadis per realisar mesiras da protecziun cunter eveniments da la natira (art. 13 al. 1 lit. d OG);

h) viadis per realisar il mantegniment da las raits da conducts dals furniturs da servetschs da telecommunicaziun (art. 13 al. 1 lit. e OG);

i) viadis per intents agriculs (art. 34 al. 2 LCG);

k) viadis per ademplir incumbensas publicas (art. 34 al. 2 LCG);

l) viadis per ademplir activitads uffizialas u prescrittas da la lescha (p.ex. lavurs da spazzachamin, da la dustanza da chemia sco er d'incumbensadas e d'incumbensads sco controlladras e controlladers da stgaudaments d'ieli e.u.v.);

m) viadis da medias e medis sco er da veterinarias e veterinaris, sch'ellas ed els fan quests viadis ademplind lur activitad professiunala;

n) viadis per transportar selvaschina d'ungla sajettada.

**Art. 6 Excepziuns per charrar cun permissiun**

Sin dumonda dat la suprastanza communala ina permissiun da charrar per:

a) viadis d'access a l'agen domicil u a l'atgna fatschenta (art. 8 LItLTV);

b) vehichels da proprietarias e proprietaris, da fittadinas e fittadins sco er da locatarias e locataris da bains immobigliars per l'access a lur bain immobigliar;

c) vehichels da furnituras e furniturs;

d) vehichels da lavureras e lavurers per pratitgar lur professiun;

e) vehichels da persunas cun impediments da chaminar;

f) l'access per intents motivads (p.ex. visitar la pastriglia, visitar chamonas).

Per la persuna autorisada vegn emessa ina permissiun. La permissiun n'è betg transmissibla.

Las permissiuns vegnan concedidas da la chanzlia communala.

**Art. 7 Taxas**

Per la permissiun vegnan incassadas las suandantas taxas:

a) permissiun annuala per vehichels fin 3,5 t fr. ……..

b) permissiun mensila per vehichels fin 3,5 t fr. ……..

c) permissiun dal di per vehichels fin 3,5 t fr. ……..

d) per vehichels a duas rodas ston ins pajar la mesadad, per vehichels da passa 3,5 t il dubel da las tariffas qua survart.

La permissiun dal di vala per in viadi al lieu e per il return. Ella vala maximalmain 3 dis a partir dal di d'emissiun.

Per vehichels da passa 3.5 t po la suprastanza communala incassar ina contribuziun al mantegniment supplementar da la via, e quai a norma da la capacitad da chargia, da la frequentaziun e da la lunghezza da la via sco er dal pais total dal vehichel (art. 8 al. 3 LItLTV).

**Art. 8 Prescripziuns spezialas**

Sche las cundiziuns sin via èn disfavuraivlas, po la suprastanza communala scumandar tut ils viadis u relaschar restricziuns per in tschert temp e/u per tschertas categorias da vehichels.

Las barrieras ston puspè vegnir serradas suenter mintga passadi.

Sin il terren che cunfinescha cun las vias na dastgi betg vegnir charrà. Parcar e cruschar dastgan ins mo en ils lieus adattads ch'èn previs per quai.

**IV. Responsabladad e persecuziun penala**

**Art. 9 Responsabladad**

En cas da donns e d'accidents è la proprietaria u il proprietari da la via mo responsabla u responsabel en il rom da la responsabladad dal proprietari d'ina ovra (art. 58 DO).

**Art. 10 Disposiziuns penalas**

a) En vischnancas autorisadas: procedura da multas disciplinaras tenor la LMD;

b) Eventuala regulaziun communala da la vischnanca;

c) L'abus da la permissiun po chaschunar l'annullaziun permanenta u temporara da quella.

**Art. 11 Execuziun**

L'execuziun da quest reglament è chaussa da la suprastanza communala. Ella po delegar questa cumpetenza ad ina funcziunaria communala u in funcziunari communal.

**V. Disposiziuns finalas**

**Art. 12 Publicaziun e signalisaziun**

Las restricziuns da traffic ch'èn vegnidas relaschadas cun quest reglament ston vegnir publitgadas tenor l'art.

107 al. 1 e 2 OSV.

La signalisaziun vegn fatga en enclegientscha cun la Polizia chantunala da traffic.

**Art. 13 Entrada en vigur**

Quest reglament entra en vigur immediatamain suenter la terminaziun da la procedura tenor l'art. 7 al. 2 LItLTV e suenter la montascha da la signalisaziun correspundenta.

Lieu e data Per la vischnanca

Cuira, ils 4 da fanadur 2022